
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 746 


14 Ιουνίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Συγκρότηση ερανικής επιτροπής για την ολοκλήρωση 
των κτιριακών εγκαταστάσεων και του περιβάλλο¬ 
ντος χώρου του Περιφερειακού Ιατρείου και της 


Μονάδας Αποθεραπείας και Αποκατάστασης 
ασθενών μετανοσοκομειακού επιπέδου επιπέδου 
στις Κροκεές Λακωνίας. 1 

ΑΠΟΦΑΣΕΙΣ 

Πολιτογράφηση Αλλογενών Αλλοδαπών. 2 

Πολιτογράφηση Ομογενών Αλλοδαπών. 3 

Καθορισμός αμοιβής υπαλλήλων του ΟΑΕΔ για τη διε¬ 
νέργεια ελέγχου σε προγράμματα κατάρτισης και 
απασχόλησης. 4 


Καθορισμός αμοιβής του Προέδρου, των μελών και 
των γραμματέων της Επιτροπής Δημοσιονομικού 
Ελέγχου (Ε.Δ.ΕΛ.), σε σκοπό τη διενέργεια ελέγ¬ 
χων των διαχειριστικών αρχών, της Αρχής Πληρω¬ 
μής των τελικών δικαιούχων και πράξεων. 5 

Τροποποίηση της Γ5/οικ. 128/9.2.2000 απόφασης συ¬ 
γκρότησης Ομάδας για την προσαρμογή των λει¬ 
τουργιών της Γενικής Γραμματείας Κοινωνικών 
Ασφαλίσεων και των εποπτευομένων από αυτήν 


Φορέων στις απαιτήσεις του «ΕΥΡΩ». 6 

Έγκριση του Οργανισμού Εσωτερικής Υπηρεσίας 
του Νομικού Προσώπου «Δημοτικός Παιδικός 

Σταθμός Οινοφύτων». 7 

Μεταφορά μιας (1) κενής οργανικής θέσης Δ.Ε.Π. 
στο Τμήμα Οργάνωσης και Διοίκησης Επιχειρήσε¬ 
ων . 8 

Αναπροσαρμογή των ισχυόντων τιμολογίων αμοιβής 
των φορτ/τών ξηράς Ξάνθης, έτους 2001 . 9 


ΔΙΑΤΑΓΜΑΤΑ 


(ΐ) 

Συγκρότηση ερανικής επιτροπής για την ολοκλήρωση των 
κτιριακών εγκαταστάσεων και του περιβάλλοντος χώ- 
ρουτου Περιφερειακού Ιατρείου καιτης Μονάδας Απο¬ 
θεραπείας και Αποκατάστασης ασθενών μετανοσοκο- 
μειακού επιπέδου επιπέδου στις Κροκεές Λακωνίας. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 122 -126 του Αστικού Κώδικα . 

β. Του Ν. 5101/31. 

2. Το αριθ. 1925/29.3.2001 έγγραφο της Νομ/κής Αυ- 
τοδ/σης Λακωνίας. 

3. Το αριθ. Ε1γ/652/13.4.2000 έγγραφο της Δ/νσης Τε¬ 
χνικών Υπηρεσιών του Υπουργείου Υγείας και Πρόνοιας. 

4. Το αριθ. Α1α/12796/δις/Φ 14-92/23.2.2000 έγγραφο 
της Δ/νσης Ανάπτυξης Μονάδων Υγείας του Υπουργείου 
Υγείας και Πρόνοιας. 

5. Το από 18.4.2001 έγγραφο της ερανικής επιτροπής. 

6. Την αρ. 2850/18.4.2000 κοινή απόφαση του Πρωθυ¬ 
πουργού καιτου Υπουργού Υγείας και Πρόνοιας «Ανάθεση 
αρμοδιοτήτων στους Υφυπουργούς Υγείας και Πρόνοιας 
Χριστίνα Σπυράκη καιΔημήτριο Θάνο» (ΦΕΚ565τ.Β'). 

Με πρόταση του Υφυπουργού Υγείας και Πρόνοιας 
αποφασίζουμε: 

Άρθρο Μόνο 

1. Συγκροτούμε ερανική επιτροπή που αποτελείται από 
τους κάτωθι: 

α. Στρατάκη Κων/νο, κτηματία. 

β) Παντελεάκη Κωστή, Δήμαρχο Κροκεών. 

γ. Καραμπούκαλο Ιωάννη, μηχανικό. 

δ. Οικονομάκο Θεόδωρο, καθηγητή. 

ε. Παυλάκο Παναγιώτη, φαρμακοποιό. 

στ. Παρθύμο Νικόλαο, φαρμακοποιό. 

ζ. Γεωργίτσο Γεώργιο, κτηματία. 

η. Θωμάκο Ιωάννη, κτηματία. 

θ. Στρατάκο Χρήστο, συνταξιούχο. 

2. Έδρα της επιτροπής ορίζεται η κωμόπολη των Κρο- 
κεών Λακωνίας, διάρκεια δε μέχρι 31.12.2006. 

3. Σκοπός της ερανικής επιτροπής είναι η διενέργεια 
εράνου που θα γίνει μεταξύ των Κροκεατών απανταχού 
της Ελλάδας και του Εξωτερικού, για την ολοκλήρωση 
των κτιριακών εγκαταστάσεων και του περιβάλλοντος χώ¬ 
ρου του Περιφερειακού Ιατρείου και της Μονάδας Απο¬ 
θεραπείας και Αποκατάστασης Ασθενών μετανοσοκομει- 
ακού επιπέδου στις Κροκεές Λακωνίας. 

4. Το καθαρό προϊόν του εράνου θα κατατίθεται στην 
Εθνική Τράπεζα της Ελλάδος, η δε ανάληψη και διάθεση 
αυτού θα γίνεται σύμφωνα με τις διατάξεις των άρθρων 
10 και 11 του Ν. 5101/31. 

5. Η Επιτροπή βρίσκεται σε απαρτία εάντα παρόντα μέ¬ 
λη είναι περισσότερα από τα απάντα, οι αποφάσεις δε αυ¬ 
τής λαμβάνονται με την πλειοψηφία των παρόντων και κα- 
ταχωρούνται σε ειδικό βιβλίο που τηρείται από αυτή και 
υπογράφεται από τα παρόντα μέλη. 

6. Η ανάθεση και παρακολούθηση της εκτελέσεως του 
πιο πάνω έργου θα γίνει από την Δ/νση Τεχνικών υπηρε¬ 
σιών του Υπουργείου Υγείας και Πρόνοιας, και από την 
Δ/νση Τεχνικών Υπηρεσιών Νομαρ/κής Αυτοδ/σης Λακω¬ 
νίας. 

Στον Υφυπουργό Υγείας και Πρόνοιας αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 5 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Δ. ΘΑΝΟΣ 
-♦- 

ΑΠΟΦΑΣΕΙΣ 


Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

1. Με τη Φ. 3621/11016/7.6.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 1.3.1991 αίτηση πολιτογρά- 
φησηςτου αλλογενούς αλλοδαπού ΑΛ - ΧΑΛΜΠΟΥΝΙΝΑ- 
ΝΤΕΡ του ΑΜΠΝΤΕΛ - ΡΑΧΜΑΝ, για την απόκτηση της 
Ελληνικής ιθαγένειας. 

2. Με τη Φ. 28853/14276/7.6.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγιναν δεκτές οι από 13.9.1999 και 30.8.1996 αι¬ 
τήσεις πολιτογράφησης των αλλογενών αλλοδαπών: 
ΝΑΣΑΟΥΑΤΙ ΜΠΑΣΣΑΜ του Αντουαν και ΝΑΣΑΟΥΑΤΙ 
ΤΖΟΥΣ του Αντουαν, για την απόκτηση της Ελληνικής ιθα¬ 
γένειας. 


3. Με τη Φ. 39142/16766/7.6.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 11.1.2000 αίτηση πολ/γρά- 
φησηςτης αλλογενούς αλλοδαπής ΜΟΥΡΑΝΤΙΚΙΑΝ ΑΡΑ- 
ΞΙ του ΚΑΣΜΠΑΡ, για την απόκτηση της Ελληνικής 
ιθαγένειας. 

4. Με τη Φ. 50191/9639/7.6.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 30.11.1995 αίτηση πολ/γρά- 
φησηςτου αλλογενούς αλλοδαπού ΧΑΡΙΤΟΝΙΔΗ ΓΡΗΓΟ- 
ΡΙΟΥ του ΚΑΡΑΜ, για την απόκτηση της Ελληνικής 
Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

(3) 

Πολιτογράφηση Ομογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

1. Με τη Φ. 21880/8476/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 25.2.1992 αίτηση πολ/γρά- 
φησης της ομογενούς αλλοδαπής ΘΕΟΔΟΥΛΟΥ Μαρίας 
του Πέτρου, για την απόκτηση της Ελληνικής Ιθαγένειας. 

2. Με τη. Φ.35036/1951/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 30.9.1993 αίτηση πολιτογρά¬ 
φησης της ομογενούς αλλοδαπής ΚΟΥΡΙΔΟΥ ΕΛΕΝΗΣ 
του Φιλίππου, για την απόκτηση της Ελληνικής ιθαγένει¬ 
ας. 

3. Με τη Φ.50683/44958/00/28.5.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 10.9.1998 αίτηση πολιτο¬ 
γράφησης του ομογενούς αλλοδαπού ΜΕΜΟΥ ΕΥΘΥΜΙ¬ 
ΟΥ του Φιλίππου, για την απόκτηση της Ελληνικής Ιθαγέ¬ 
νειας. 

4. ΜετηΦ.53398/40400/00/4.4.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 10.10.1996 αίτηση πολιτο- 

(2) γράφησης του ομογενούς αλλοδαπού ΠΕΤΑΗ ΗΛΙΑ του 
ΑΝΔΡΕΑ, για την απόκτηση της ελληνικής ιθαγένειας. 

5. Με τη Φ. 57745/1243/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 4.7.1997 αίτηση πολιτογρά¬ 
φησης της ομογενούς αλλοδαπής ΜΑΓΟΥΛΑ ΜΑΡΙΑΣ του 
Αντωνίου, για την απόκτηση της Ελληνικής Ιθαγένειας. 

6. Με τη Φ. 58601/41612/00/20.3.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 28.8.1997 αίτηση πολιτο¬ 
γράφησης της ομογενούς αλλοδαπής ΑΝΑΣΤΑΣΙΟΥ Αν- 
δρουλλας του Χαραλάμπους, για την απόκτηση της Ελ¬ 
ληνικής Ιθαγένειας. 

7. Με τη Φ. 61316/2321/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 27.11.1997 αίτηση πολιτο¬ 
γράφησης της ομογενούς αλλοδαπής ΚΟΤΡΕΛ ΕΛΕΝΗ - 
ΕΣΤΕΡ του ΙΩΑΝΝΗ - ΟΥΙΛΛΙΑΜ, για την απόκτηση της 
Ελληνικής Ιθαγένειας. 

8. - Με τη Φ. 61468/44463/00/18.5.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 19.1.1998 αίτηση πολιτο¬ 
γράφησης του ομογενούς αλλοδαπού ΠΑΠΑΔΟΠΟΥΛΟΥ 
Μιχαλάκη του Στεφάνου, για την απόκτηση της Ελληνικής 
Ιθαγένειας. 

9. Με τη Φ. 62522/13558 /7.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 30 -3 -1998 αίτηση πολιτο¬ 
γράφησης του ομογενούς αλλοδαπού ΚΑΡΦΟΠΟΥΛΟΥ 
ΝΙΚΟΛΑΟΥ του Ιωάννη, για την απόκτηση της Ελληνικής 
Ιθαγένειας. 

10. Με τη Φ. 66054/13252/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 22.10.1996 αίτηση πολιτο¬ 
γράφησης του ομογενούς αλλοδαπού ΧΡΙΣΤΟΔΟΥΛΟΥ 
ΞΕΝΟΦΩΝΤΟΣ του Βασιλείου, για την απόκτηση της Ελ¬ 
ληνικής ιθαγένειας. 

11. Με τη Φ. 67444/44016/00/11.4.2001 απόφαση του 
Υφυπουργού Εσωτερικών Δημ. Διοίκησης & Αποκ/σης, 
έγινε δεκτή η από 5.11.1998 αίτηση πολ/γράφησης του 
ομογενούς αλλοδαπού ΠΑΠΑΓΡΗΓΟΡΙΟΥ ΚΥΡΙΑΚΟΥ του 
ΠΑΠΑΓΡΗΓΟΡΙΟΥ, για την απόκτηση της Ελληνικής ιθα¬ 
γένειας. 

12. Με τη Φ. 68758/45465/00/21.5.2001 απόφαση του 
Υφυπουργού Εσωτερικών Εσωτερικών, Δημόσιας Διοίκη¬ 
σης και Αποκέντρωσης, έγινε δεκτή η από 17.3.1999 αίτη¬ 
ση πολ/γράφησης του ομογενούς αλλοδαπού ΜΙΤΑ Σώ- 
ζουτου Ευθυμίου ΙΩΑΝΝΟΥ, για την απόκτηση της Ελλη¬ 
νικής ιθαγένειας. 

13. Με τη Φ. 69326/5039/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 5.2.1999 αίτηση πολ/γράφη- 
σηςτου ομογενούς αλλοδαπού ΠΑΥΛΙΔΗ Μιχαήλ του Χα- 
ραλάμπους, για την απόκτηση της Ελληνικής ιθαγένειας. 

14. Με τη Φ. 69566/45795/00/15.5.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 29.1.1999 αίτηση πολ/γρά- 
φησηςτης ομογενούς αλλοδαπής ΜΙΧΑΗΛΣταυρούλλας 
του Κυριάκου, για την απόκτηση της Ελληνικής ιθαγένει¬ 
ας. 

15. Με τη Φ.69588/42505/00/23.3.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 6.5.1999 αίτηση πολ/γρά- 
φησηςτης ομογενούς αλλοδαπής ΟΙΚΟΝΟΜΟΥ - ΚΟΣΜΙ- 
ΔΟΥ Μαρίας του Τάκη, για την απόκτηση της Ελληνικής 
ιθαγένειας. 

16. Με τη Φ. 69820/42329/00/30.4.2001 απόφασητουΥ- 
φυπουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 3.3.1999 αίτηση πολ/γράφη- 
σης της ομογενούς αλλοδαπής ΓΚΡΑΝΤ Μέλισσα - Ανν 
του Μαρκ, για την απόκτηση της Ελληνικής ιθαγένειας. 

17. Με τη Φ. 71654/120/14.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 10-3-1999 αίτηση πολ/γράφη- 
σηςτου ομογενούς αλλοδαπού ΙΩΑΝ Ν ΙΔΗ Φρίξου του Χρυ¬ 
σοστόμου, για την απόκτηση της Ελληνικής ιθαγένειας. 

18. Με τη Φ. 72110/43053/00/19.3.2001 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, έγινε δεκτή η από 18.3.1999 αίτηση πολιτο¬ 
γράφησης του ομογενούς αλλοδαπού ΦΩΤΕΙΝΗ ΠΑΝΤΕ¬ 


ΛΗ του Σταύρου, για την απόκτηση της Ελληνικής ιθαγέ¬ 
νειας. 

19. Με τη Φ. 72470/5497/27.4.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 6.7.1999 αίτηση πολιτογρά¬ 
φησης του ομογενούς αλλοδαπού ΠΑΝΑΓΙΩΤΟΥ ΔΗΜΗ- 
ΤΡΑΚΗ του Αρέστη, για την απόκτηση της Ελληνικής 
ιθαγένειας. 

20. ΜετηΦ. 73386/5151/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 6.9.99 αίτηση πολιτογράφη¬ 
σης της ομογενούς αλλοδαπής ΦΡΑΓΚΟΥ Ιουλίας του Βα 
λεντίνου, για την απόκτηση της Ελληνικής ιθαγένειας. 

21. Με τη Φ. 73524/2453/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 28.7.1999 αίτηση πολιτογρά¬ 
φησης της ομογενούς αλλοδαπής ΜΠΟΡΜΑΝ Ευτυχίας - 
Σιλβια του Χελμουτ, για την απόκτηση της Ελληνικής ιθα¬ 
γένειας. 

22. Με τη Φ. 78758/8968/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, α) έγινε δεκτή η από 2.2.2000 αίτηση πολιτο¬ 
γράφησης του ομογενούς αλλοδαπού ΜΑΚΑΡΟΒ ΡΟ- 
ΜΑΝ του Χριστόφορου, για την απόκτηση της Ελληνικής 
ιθαγένειας και β) εγκρί θηκε η αλλαγή του επωνύμου του 
από «ΜΑΚΑΡΟΒ» σε «ΜΑΚΑΡΙΟΣ». 

23. ΜετηΦ. 78873/15031/28.5.2001 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 10.2. 2000 αίτηση πολ/γρά- 
φησης του ομογενούς αλλοδαπού ΦΡΙΝΤΜΑΝ ΝΙΚΟΛΑ¬ 
ΟΥτου ΧΟΥΑΝ ΚΑΡΛΟΣ, για την απόκτηση της Ελληνικής 
Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 2/34255/0022 (4) 

Καθορισμός αμοιβής υπαλλήλωντου Ο.Α.Ε.Δ. για την διε¬ 
νέργεια ελέγχων σε προγράμματα κατάρτισης και 
απασχόλησης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.Δ. 212/69 (ΦΕΚ 112/Α/69). 
β) Του άρθρου 19 του Ν. 2639/98 (ΦΕΚ 205/Α/98). 
γ) Του άρθρου 19 του Ν. 2470/97 (ΦΕΚ40/Α/97). 
δ) Του άρθρου 1 του Ν. 2434/96 (ΦΕΚ 188/Α/98). 
ε) Του άρθρου 27 του Ν. 2081/92 (ΦΕΚ 154/Α/92) με τις 
οποίες συμπληρώθηκε το άρθρο 29 του Ν. 1558/85 όπως 
αντικαταστάθηκε μετηνπαρ. 2α άρθρο 1 του Ν. 2469/97 
(ΦΕΚ 38/Α/14.3.97). 

στ) Του άρθρου 40 του Ν. 849/78 (ΦΕΚ 232/Α/78) όπως 
συμπληρώθηκε με το άρθρο 8 του Ν. 2129/93 (ΦΕΚ 
57/Α/93). 

ζ) Του άρθρου 18 παρ. 2 του Ν. 2874/2000 (ΦΕΚ 
286/Α/29.12.2000). 

2. Την Κ.Υ.Α. 2/56230/0022/18.8.1999. 

3. Τοέγγραφοαριθ. Β 105184/16.2.2001 τουΟ.Α.Ε.Δ., με 
το οποίο διαβιβάστηκε η αριθ. 415/2001 απόφαση του Δ.Σ. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ο.Α.Ε.Δ. ύψους 3.300.000.000 δρχ. περίπου για το 
τρέχον οικονομικό έτος 2001 η οποία θα καλυφθεί από τις 
πιστώσεις που έχουν προβλεφθεί στον ΚΑΕ 4419 "Συμμε¬ 
τοχή σε κοινές δαπάνες που πραγματοποιούνται από 
Ν.Π.Δ.Δ." ύψους 4.009.000.000 δρχ. στον προϋπολογι¬ 
σμό του Ο.Α.Ε.Δ. οικονομικού έτους 2001 και δαπάνη 
ύψους 2.000.000.000 δρχ. περίπου για τα καθένα από τα 
επόμενα πέντε (5) τουλάχιστον οικονομικά έτη η οποία θα 
καλυφθεί από τα έσοδα του ΛΑΕΚ και από τις πιστώσεις 
που θα προβλεφθούν στον προϋπολογισμό του Ο.Α.Ε.Δ. 
και στον ΚΑΕ 4419, αποφασίζουμε: 

1. Ως προς τους ελέγχους που διενεργούνται από υπαλ¬ 
λήλους του ΟΑ.Ε.Δ., καθορίζουμε τη διαδικασία, τα όρ¬ 
γανα, τις κατηγορίες και τον αριθμό των ελέγχων που διε¬ 
νεργούν οι υπάλληλοιτου Οργανισμού, σε προγράμματα 
κατάρτισης και απασχόλησης ή συνδυασμού αυτών, τα 
οποία εκτελεί ο Ο.Α.Ε.Δ. και ο Λογαριασμός για την Απα¬ 
σχόληση και Επαγγελματική Κατάρτιση (ΛΑΕΚ). Η διε¬ 
νέργεια των ελέγχων πραγματοποιείται από τακτικούς και 
με σύμβαση εργασίας αορίστου χρόνου υπαλλήλους του 
Ο.Α.Ε.Δ. των κατηγοριών ΠΕ, ΤΕ και ΔΕ των κλάδων των 
Υπηρεσιών του Οργανισμού. 

2. Οι παραπάνω έλεγχοι διακρίνονται σε πρωτοβάθμι¬ 
ους, δευτεροβάθμιους και τριτοβάθμιους. 

α) Πρωτοβάθμιοι έλεγχοι: 

Οι πρωτοβάθμιοι έλεγχοι πραγματοποιούνται από τους 
ανωτέρω υπαλλήλους που κατέχουν θέση μέχρι Προϊ¬ 
σταμένου Τμήματος και ανατίθενται από τους οικείους 
Τμηματάρχες των κατά τόπους υπηρεσιών του Ο.Α.Ε.Δ. 
σύμφωνα με απόφασή τους για την διενέργεια συγκεκρι¬ 
μένων ελέγχων. Οι πρωτοβάθμιοι έλεγχοι σκοπό έχουν να 
εξακριβώσουν εάν τηρούνται οι προϋποθέσεις έγκρισης 
και η ορθή ή μη υλοποίηση του εγκεκριμένου προγράμ¬ 
ματος σύμφωνα με όσα ορίζονται κάθε φορά από τις οι¬ 
κείες διατάξεις (Υπουργικές Αποφάσεις ή άλλες διοικητι¬ 
κές πράξεις) που διέπουν το πρόγραμμα. Για κάθε πρό¬ 
γραμμα πραγματοποιείται υποχρεωτικός έλεγχος, μία 
τουλάχιστον φορά κατά τη διάρκεια υλοποίησής του. 

Κατά τον πρωτοβάθμιο έλεγχο σε περίπτωση εκπαιδευ¬ 
τικού προγράμματος εξετάζονται επιτόπια: 

• Εάν εφαρμόζεται πράγματι το εκπαιδευτικό πρό¬ 
γραμμα σύμφωνα με τα οριζόμενα στην εγκριτική του 
απόφαση. 

• Εάν τηρείται το περιεχόμενο, η θεματολογία και το 
αναλυτικό πρόγραμμα. 

• Εάν οι εκπαιδευτές έχουν τα προβλεπόμενα από τις 
οικείες διατάξεις προσόντα (τίτλος σπουδών, εκπαιδευτι¬ 
κή και επαγγελματική εμπειρία). 

• Το υλικό υποστήριξης των μαθημάτων που χρησιμο¬ 
ποιείται. 

• Εάν η εν γένει υλοποίηση του προγράμματος είναι 
σύμφωνη με το εγκεκριμένο χρονοδιάγραμμα. 

• Εάν οι δαπάνες του προγράμματος είναι σύμφωνες 
με τον εγκεκριμένο προϋπολογισμό του. 

Σε περίπτωση που το ελεγχόμενο πρόγραμμα αφορά 
«Νέοι ελεύθεροι επαγγελματίες», «Νέες θέσεις εργα¬ 
σίας», επιχορήγηση για την απόκτηση επαγγελματικής 


εμπειρίας, καινοτόμες δράσεις, κοινοτικές πρωτοβουλίες 
και κάθε άλλο πρόγραμμα που δεν αναφέρεται ρητά στην 
παρούσα απόφαση, είτε αυτό συγχρηματοδοτείται, είτε 
χρηματοδοτείται από εθνικούς πόρους αποκλειστικά, 
εξετάζεται εάν εκτελείται, σύμφωνα με τις προϋποθέσεις 
της εγκριτικήςτου απόφασης, τα οικονομικά του στοιχεία 
και εάντηρήθηκε η νομιμότητα και η επιλεξιμότητα γιατις 
πραγματοποιηθείσες δαπάνες του. 

Ειδικότερα όταν πρόκειται για προγράμματα που αφο¬ 
ρούν άτομα που υπάγονται σε ειδικές κοινωνικές ομάδες 
που κινδυνεύουν από κοινωνικό αποκλεισμό, θα εξετάζο¬ 
νται επί πλέον και τα στοιχεία τα οποία αποδεικνύουν ότι 
συγκεντρώνουν τις απαιτούμενες προϋποθέσεις υπαγω¬ 
γής τους στο πρόγραμμα. 

Μετά το πέραςτου ελέγχου, συντάσσεται έκθεση ελέγ¬ 
χου η οποία υποβάλλεται από τους ελεγκτές στην υπηρε¬ 
σία από την οποία έλαβαν την εντολή ελέγχου και αντί¬ 
γραφο αυτής επιδίδεται στον ελεγχθέντα εντός οκτώ (8) 
εργασίμων ημερών. Στο πόρισμα πρέπει να προκύπτουν 
οι διαπιστώσεις του ελέγχου πλήρως αιτιολογημένες, οι 
παρατηρήσεις και το συμπέρασμα. 

Επί των πρωτοβαθμίων ελέγχων μπορούν οι ελεγχθέ- 
ντες να ασκήσουν ένσταση εντός δέκα (10) ημερών μετά 
την παραλαβή της έκθεσης ελέγχου, εκτός εάν άλλως 
ορίζεται από την απόφαση έγκρισης των επιμέρους προ¬ 
γραμμάτων. 

β) Δευτεροβάθμιοι έλεγχοι: 

Οι δευτεροβάθμιου έλεγχοι εκτελούνται από τους ανω¬ 
τέρω υπαλλήλους που είναι Προϊστάμενοι Τμήματος και 
ανατίθενται από τους Διευθυντές των αντιστοίχων Περι¬ 
φερειακών Διευθύνσεων, σύμφωνα με απόφασή τους για 
τη διενέργεια συγκεκριμένων ελέγχων. Στην αρμοδιότη¬ 
τα του δευτεροβαθμίου ελέγχου είναι η εξέταση των εν¬ 
στάσεων που υποβάλλουν οι ελεγχθέντες από πρωτο¬ 
βάθμιους ελέγχους. 

Κατά τους δευτεροβάθμιους ελέγχους εξετάζονται 
όλα τα στοιχεία του προηγηθέντος πρωτοβαθμίου ελέγ¬ 
χου η τήρηση των διαδικασιών που προβλέπονται στη 
παρούσα απόφαση για τον πρωτοβάθμιο έλεγχο η έκθε¬ 
ση ελέγχου που συντάχθηκε κατά τον πρωτοβάθμιο 
έλεγχο, καθώς και εάν τηρήθηκαν οι οικείες διατάξεις 
που διέπουντο πρόγραμμα. Οι δευτεροβάθμιοι ελεγκτές 
μπορούν να πραγματοποιούν ελέγχους επιτοπίως με 
σκοπό να διαμορφώσουν καλύτερη αντίληψη του προη¬ 
γηθέντος πρωτοβαθμίου ελέγχου. Μετά το πέρας του 
ελέγχου συντάσσεται από τον ελεγκτή έκθεση η οποία 
υποβάλλεται στην Περιφερειακή Διεύθυνση του Ο.Α.Ε.Δ. 
και στον ελεγχθέντα εντός οκτώ (8) εργασίμων ημερών. 
Στο πόρισμα πρέπει να προκύπτουν οι διαπιστώσεις του 
ελέγχου πλήρως αιτιολογημένες, οι παρατηρήσεις και το 
συμπέρασμα. 

γ) Τριτοβάθμιοι έλεγχοι: 

Οι τριτοβάθμιοι έλεγχοι εκτελούνται από υπαλλήλους 
με βαθμό Διευθυντή κατ’ εντολή του Διοικητή του 
Ο.Α.Ε.Δ. σε οποιαδήποτε φάση εκτέλεσης του προγράμ¬ 
ματος έστω και αν δεν έχει προηγηθεί πρωτοβάθμιος ή 
δευτεροβάθμιος έλεγχος. Σκοπός του τριτοβαθμίου 
ελέγχου είναι η διαπίστωση της τήρησης ή μη των προ- 
βλεπομένων διατάξεων τόσον της παρούσας απόφασης 
όσον και των οικείων διατάξεων που διέπουν το πρό¬ 
γραμμα. Οι τριτοβάθμιοι έλεγχοι διενεργούνται μετά από 

έκδοση σχετικής απόφασης από το Διοικητή του Ο.Α.Ε.Δ. 
για τη διενέργεια συγκεκριμένων ελέγχων. 

Μετά το πέρας του ελέγχου συντάσσεται έκθεση, η 
οποία υποβάλλεται εντός δέκα (10) εργασίμων ημερών 
στον Διοικητή του Ο.Α.Ε.Δ. και στον ελεγχθέντα. Στο πό¬ 
ρισμα πρέπει να προκύπτουν οι διαπιστώσεις του ελέγ¬ 
χου πλήρως αιτιολογημένες, οι παρατηρήσεις και το συ¬ 
μπέρασμα. 

δ) Εκθέσεις ελέγχου που επισημαίνουν παρεκκλίσεις 
από τους όρους υλοποίησης της εγκριτικής απόφασης 
της ενέργειας ή των οικείων διατάξεων που διέπουν το 
πρόγραμμα καθώς καιτωνδιατάξεωντηςπαρούσης υπο¬ 
βάλλονται από τους ελεγκτές που διενήργησαν τους 
πρωτοβάθμιους ή τους δευτεροβάθμιους ελέγχους 
εκτός από την υπηρεσία από την οποία έλαβαν την εντο¬ 
λή όπως προαναφέρθηκε, και στον Διοικητή του Ο.Α.Ε.Δ. 
εντός δέκα (10) εργασίμων ημερών από την ημέρα διε¬ 
νέργειας του ελέγχου. 

Ο Διοικητής του Ο.Α.Ε.Δ. κατά περίπτωση παραπέμπει 
το θέμα στα αρμόδια όργανα του Ο.Α.Ε.Δ., τα οποία απο¬ 
φασίζουν για τις τυχόν κυρώσεις που θα επιβάλουν σύμ¬ 
φωνα με όσα προβλέπονται από τις οικείες διατάξεις που 
διέπουν το πρόγραμμα. 

3. Η πραγματοποίηση των πρωτοβάθμιων και δευτερο¬ 
βάθμιων ελέγχων βεβαιώνεται από τον Προϊστάμενο της 
Υπηρεσίας που έδωσε την εντολή διενέργειάς τους την δε 
πραγματοποίηση των τριτοβάθμιων ελέγχων την βεβαιώ¬ 
νει ο Γενικός Διευθυντής Υποστήριξης του Ο.Α.Ε.Δ. 

Το ύψος της αμοιβής για καθένα από τους παραπάνω 
ελέγχους ανεξάρτητα εάν είναι εντός ή εκτός ωραρίου 
εργασίας ή πραγματοποιούνται κατά τις εργάσιμες ή 
εξαιρέσιμες ημέρες καθορίζεται ως εξής: 

I. Κατά την περίοδο από 15.6.2000 έως 31.12.2000 σε 
4.000 δρχ. για τους υπαλλήλουςτου Ο.Α.Ε.Δ. κατηγορίας 
ΠΕ, ΤΕ και ΔΕ οι οποίοι κατά το χρονικό αυτό διάστημα 
πραγματοποίησαν κατ’ ανώτατο όριο δώδεκα (12) ελέγ¬ 
χους το μήνα βεβαιωθέντες από τα αρμόδια όργανα ελέγ¬ 
χου και δεν αμείφθησαν. 

II. Την περίοδο από 2.1.2001 και μέχρι της δημοσιεύ- 
σεως της παρούσης 6.000 δρχ. κατ’ έλεγχο για τους 
πραγματοποιηθέντες και βεβαιωθέντες από τα αρμόδια 
όργανα ελέγχου και μέχρι δώδεκα (12) ελέγχους κατά 
μήνα. 

III. Από δημοσιεύσεως της παρούσης και εφεξής κατα¬ 
βάλλονται 6.000 δρχ. για κάθε πραγματοποιούμενο έλεγ¬ 
χο και μέχρι δώδεκα (12) ελέγχους κατ’ ανώτατο όριο κα¬ 
τά μήνα και εφόσον αυτοί έχουν πραγματοποιηθεί σύμ¬ 
φωνα με εκδοθείσα σχετική απόφαση του αρμοδίου 
Προϊσταμένου για συγκεκριμένους ελέγχους. 

4. Από ισχύος της παρούσης καταργούνται οι παρά¬ 
γραφοι (α) και (β) της Κ.Υ.Α. 2/56230/0022/18.8.1999 
(ΦΕΚ 1731/Β/15.9.1999). 

5. Η απόφαση αυτή ισχύει από 1 Ιουνίου 2000. 

6. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 6 Ιουνίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΔΡΥΣ ΑΝΑΣΤΑΣΙΟΣ ΓΙΑΝΝΙΤΣΗΣ 


Αριθ. 2/33863/0022 οικ. (5) 

Καθορισμός αμοιβής του Προέδρου, των μελών και των 
γραμματέωντης Επιτροπής Δημοσιονομικού Ελέγχου 
(Ε.Δ.ΕΛ.), σε σκοπό τη διενέργεια ελέγχων των διαχει¬ 
ριστικών αρχών, της Αρχής Πληρωμής των τελικών δι¬ 
καιούχων και πράξεων. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29α του Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ38/Α'). 

2. Τις διατάξεις του άρθρου 34 του Ν. 1914/90, σε συν¬ 
δυασμό με τις διατάξεις του άρθρου 13 του Ν. 2346/95 
(ΦΕΚ220/Α'). 

3. Τις διατάξεις του άρθρου 5 του Ν. 2026/92 ,όπως συ¬ 
μπληρώθηκε μετηνπαρ. 1 του άρθρου 23 του Ν. 2085/92 
(ΦΕΚ 170/Α'). 

4. Τις διατάξεις του άρθρου 19 του Ν. 2470/97 (ΦΕΚ 
40/Α'). 

5. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93(ΦΕΚ57/Α'). 

6. Τις διατάξεις του άρθρου 17 του Ν. 2860/2000 (ΦΕΚ 
251 /Α'). 

7. Την αριθμ. 2/15696/0004/9.3.2001 απόφαση σύστα¬ 
σης, συγκρότησης και ορισμού μελών της ανωτέρω Επι¬ 
τροπής, όπως τροποποιήθηκε, συμπληρώθηκε με την 
αριθμ. 2/26239/0004/2.5.2001 απόφαση και επανακαθο¬ 
ρίσθηκε με την αριθμ. 2/31914/0004/28.5.2001 όμοια 
απόφαση. 

8. Την αριθμ. 2/38554/0004/23-5-2000 (ΦΕΚ 703/Β/ 
2000) απόφαση μεταβίβασης αρμοδιοτήτων καιτης εξου¬ 
σίας να υπογράφουν «Με εντολή Υφυπουργού» στο Γενι¬ 
κό Γραμματέα Δημοσιονομικής Πολιτικής κ.λ.π. 

9. Το γεγονός ότι, από τις διατάξεις της παρούσας από¬ 
φασης, προκαλείται δαπάνη ύψους 26.000.000 δραχμών, 
για το τρέχον έτος και 32.500.000 δραχμών για κάθε ένα 
από τα επόμενα έτη, η οποία θα βαρύνειτιςπιστώσειςτου 
Προϋπολογισμού Εξόδων του Υπ. Οικονομικών ΚΑΕ 
0515, οικ. έτους 2001, αποφασίζουμε: 

Καθορίζουμε από 15.3.2001, μηνιαία αμοιβή στον Πρό¬ 
εδρο, τα μέλη και τους γραμματείς της εν θέματι Επιτρο¬ 
πής, ως εξής: 

α. Για τον Πρόεδρο και κάθε ένα εκ των μελών, αμοιβή 
ύψους διακοσίων πενήντα χιλιάδων (250.000) δραχμών. 

β. Γ ια τον γραμματέα, αμοιβή ύψους διακοσίων είκοσι 
χιλιάδων (220.000) δραχμών. 

γ. Γ ια κάθε ένα εκ των λοιπών υπαλλήλων που συγκρο¬ 
τούν την Γραμματεία, αμοιβή ύψους διακοσίων χιλιάδων 
(200.000) δραχμών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Ιουνίου 2001 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

Αριθ. Γ5/655 (6) 

Τροποποίηση της Γ5/οικ. 128/9.2.2000 απόφασης Συ¬ 
γκρότησης Ομάδας για την προσαρμογή των λειτουρ¬ 
γιών της Γενικής Γραμματείας Κοινωνικών Ασφαλίσε¬ 
ων και των εποπτευόμενων από αυτήν Φορέων στις 
απαιτήσεις του «ΕΥΡΩ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 8 του Ν. 2042/92 (75/Α) «Αύξηση συντάξε¬ 
ων και άλλες ασφαλιστικές διατάξεις». 

2. Το άρθρο 38 του Ν. 2676/99 (1/Α) «Οργανωτική και 
λειτουργική αναδιάρθρωση των φορέων κοινωνικής 
ασφάλισης και άλλες διατάξεις». 

3. Τις διατάξειςτου Π.Δ/τος 143/2000 (122/Α) «Διορισμός 
Υπουργών, Αναπληρωτή Υπουργού και Υφυπουργών». 

4. Την 80027/4.5.2000 (610/Β) κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

5. Την οικ. 128/9.2.2000 (196/Β) υπουργική απόφαση 
«Συγκρότηση ομάδας για την προσαρμογή των λειτουρ¬ 
γιών της Γ ενικής Γ ραμματείας Κοινωνικών Ασφαλίσεων 
και των εποπτευομένων από αυτήν Φορέων στις απαιτή¬ 
σεις του «ΕΥΡΩ». 

6. Το 229/8.5.2001 έγγραφο της Ομάδας Αντιμετώπισης 
θεμάτων «ΕΥΡΩ». 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αλλά στον προϋπολογισμό του Λογαρια¬ 
σμού Βελτίωσης Κοινωνικής Ασφάλισης (Λ.Β.Κ.Α.) της 
Γ.Γ.Κ.Α., αποφασίζουμε: 

Τροποποιούμε την Γ5/οικ. 128/9.2.2000 απόφαση «Συ¬ 
γκρότηση ομάδας για την προσαρμογή των λειτουργιών 
της Γενικής Γραμματείας Κοινωνικών Ασφαλίσεων και 
των εποπτευομένων από αυτήν Φορέων στις απαιτήσεις 
του «ΕΥΡΩ», ως εξής: 

1. Πρόεδρος ο Παναγιώτης Αλατσατιανός, τέως Γενι¬ 
κός Δ/ντης της Γ.Γ.Κ.Α. 

2. Μειώνουμε την ομάδα κατά ένα μέλος και συγκεκρι¬ 
μένα δεν θα συμμετέχει σ’ αυτήν ο Σταμάτης Ρετινιώτης ο 
οποίος αποσπάσθηκε σε άλλη υπηρεσία. 

3. Παρατείνουμε το χρόνο λειτουργίας της ομάδας μέ¬ 
χρι 30.6.2002. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2001 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 3110 (7) 

Έγκριση του Οργανισμού Εσωτερικής Υπηρεσίας του 
Νομικού Προσώπου «Δημοτικός Παιδικός Σταθμός Οι- 
νοφύτων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 111/96 απόφαση του Δημοτικού Συμβουλίου Οι- 


νοφύτων που επικυρώθηκε με την 591/12.2.97 απόφασή 
μας και δημοσιεύτηκε στο ΦΕΚ301/Β/16497 με την οποία 
συστήθηκε το Νομικό Πρόσωπο με την επωνυμία Παιδι¬ 
κός Σταθμός Δήμου Οινοφύτων. 

2. Τις διατάξεις του άρθρου 203 του Π.Δ. 410/95 περί 
δημοτικών και κοινοτικών νομικών προσώπων. 

3. Τις διατάξεις του άρθρου 12 του Ν. 1188/81, όπως 
αντικαταστάθηκε με τις όμοιες του άρθρου 8 του Ν. 
2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

4. Τις διατάξειςτου Ν. 2503/97. 

5. Την 15/2000 απόφαση του Δημοτικού Συμβουλίου Οι- 
νοφύτων, με την οποία εγκρίθηκε η 5/2000 απόφαση του 
Διοικητικού Συμβουλίου του Νομικού Προσώπου με την 
επωνυμία Δημοτικός Παιδικός Σταθμός Οινοφύτων, που 
ψηφίστηκε ο Οργανισμός Εσωτερικής Υπηρεσίας του. 

6. Την 28/2000 σύμφωνη γνωμοδότηση του Υπηρεσια¬ 
κού Συμβουλίου του άρθρου 8 του Ν. 2307/95 Ν. Βοιωτίας. 

7. Την αριθμ. 5921/9.9.97 (ΦΕΚ 832/Β/97) απόφαση της 
Περιφέρειας Στερεάς Ελλάδας, περί μεταβίβασης δικαι¬ 
ώματος υπογραφής με εντολή Γενικού Γραμματέα Περι¬ 
φέρειας, αποφασίζουμε: 

Εγκρίνουμε την 15/2000 απόφαση του Δημοτικού Συμ¬ 
βουλίου Οινοφύτων, με την οποία εγκρίθηκε η 5/2000 
απόφαση του Διοικητικού Συμβουλίου του Νομικού Προ¬ 
σώπου με την επωνυμία Δημοτικός Παιδικός Σταθμός Οι- 
νοφύτωνπου ψηφίστηκε ο Οργανισμός Εσωτερικής Υπη¬ 
ρεσίας του, όπως παρακάτω: 

Άρθρο Ιο 

Η υπηρεσία του Παιδικού Σταθμού του Δήμου Οινοφύ- 
των συγκροτείται σε Τμήμα Παιδικού Σταθμού. 

Άρθρο 2ο 

Η ανωτέρω οργανική μονάδα του Παιδικού Σταθμού 
διαρθρώνεται στα κατωτέρω γραφεία 

1. Γ ραφείο Διοικητικό 

2. Γ ραφείο Παιδικού Σταθμού 

Διευκρινίζεται ότιτ’ ανωτέρω γραφεία είναι λειτουργικά 
και όχι ανεξάρτητα. 

Άρθρο 3ο 

Η οργανική σύνθεση, η διαβάθμιση κατά κατηγορίες 
κλάδου και βαθμού έχει ως εξής: 

1. Τρεις (3) θέσεις κλάδου ΤΕ9 Βρεφονηπιοκόμων με 
βαθμό Δ-Α στις οποίες εντάσσονται οι 2 θέσεις της παρ. 7 
του άρθρου 9 του Ν. 2503/97. 

2. Δύο (2) θέσεις κλάδου ΥΕ16 Καθαριστριών με βαθμό 
Ε-Β στις οποίες εντάσσεται η μία (1) θέση της παρ. 7 του 
άρθρου 9 του Ν. 2503/97. 

3. Μία (1) θέση Κλάδου ΥΕ14 βοηθών Μαγείρων στην 
οποία εντάσσεται η μία (1) θέση της παρ. 7 του άρθρου 9 
του Ν.2503/97. 

Β. ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ ΓΙΑ ΚΑΛΥΨΗ 
ΕΠΟΧΙΑΚΩΝ ΑΝΑΓΚΩΝ 

Τρεις (3) θέσεις διαφόρων ειδικοτήτων. 

Ο αριθμός των προσλαμβανομένων κάθε φορά ατόμων 
κατά την ειδικότητα θα ορίζεται με απόφαση του Διοικητι¬ 
κού Συμβουλίου. 

Οι ήδη υπηρετούντες μόνιμοι και αορίστου χρόνου, 

υπάλληλοι του Δημοτικού Παιδικού Σταθμού Οινοφύτων, 
οι οποίοι μετατάσσονται αυτοδίκαια σύμφωνα με το άρ¬ 
θρο 9 παρ. 7 του Ν. 2503/97 εντάσσονται σε θέσεις συνι- 
στώμενες προσωποπαγείς. 

Οι ανωτέρω προσωποπαγείς θέσεις καταργούνται με 
την κατά οποιαδήποτε τρόπο αποχώρηση από την υπη¬ 
ρεσία των υπαλλήλων που τις κατέχουν. 

Οι υπάλληλοι του Κλάδου ΤΕ9 Βρεφονηπιοκομίας μπο¬ 
ρούν να μετατάσσονται με απόφαση του Διοικητικού Συμ¬ 
βουλίου στην ΠΕ κατηγορία, εφόσον υπάρξει σχετική νο¬ 
μοθετική ρύθμιση. 

Άρθρο 4ο 

Η διεξαγωγή γραφικής υπηρεσίαςτου Π.Σ. όπωςτηντή- 
ρηση πρωτοκόλλου αλληλογραφίας, των πρακτικών του 
Δ.Σ., τη διεξαγωγή της διαχείρισης και εν γένει της οικο¬ 
νομικής διοίκησης του ανωτέρω Νομικού Προσώπου, 
ύστερα από σχετική απόφαση του Δ.Σ. του ΠΑΙΔΙΚΟΥ 
ΣΤΑΘΜΟΥ ΟΙΝΟΦΥΤΩΝ και μετά από απόφαση του Δη¬ 
μάρχου Οινοφύτων για διάθεση υπαλλήλου ανατίθεται σε 
τακτικό υπάλληλο του Δήμου, στον οποίο θα καταβάλλε¬ 
ται αμοιβή υπερωριακής εργασίας, σύμφωνα με την εκά- 
στοτε ισχύουσα νομοθεσία. 

Άρθρο 5ο 

Ειδικά Καθήκοντα και Αρμοδιότητες Προσωπικού 

Τα καθήκοντα του προσωπικού του Νομικού Προσώπου 
ΠΑΙΔΙΚΟΣ ΣΤΑΘΜΟΣ ΔΗΜΟΥ ΟΙΝΟΦΥΤΩΝ προσδιορί¬ 
ζονται με τον παρόντα οργανισμό εσωτερικής υπηρεσίας 
(Ο.Ε.Υ.). 

Ενδεικτικά για το προσωπικό ισχύουν τα εξής: 

1. Παιδαγωγικό Προσωπικό 

α) Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρησίου προγράμματος ανάλογα με την ηλικία και τις ανά¬ 
γκες τους. Απασχολεί τα παιδιά σύμφωνα με το ημερήσιο 
πρόγραμμα απασχόλησης. 

β) Εισηγείται τις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 

καθαριότητας κ.λ.π.). 

γ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί τη διατροφή 
και καθαριότητά τους, ενθαρρύνοντας την αυτοεξυπηρέ¬ 
τησή τους. 

δ) Ενημερώνει τους αρμόδιους και τον παιδίατρο για 
κάθε ύποπτο σχετικά με την υγεία τους περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίως για τις καθυστερήσεις παιδιών στην προέλευ¬ 
σή τους είτε στις απουσίες τους. 

στ) Λόγω της άμεσης επαφής τους με τα παιδιά προ¬ 
σφέρει σ’ αυτά με υπομονή και στοργή όλες τις δυνατότη¬ 
τες για να αναπτύξουν την προσωπικότητά τους επιδιώκο¬ 
ντας συνεχώς να δημιουργήσουν σ’ αυτά ικανότητα συ¬ 
γκέντρωσης, αυτενέργειας εμπιστοσύνης στον εαυτό 
τους και στις προσωπικές δυνατότητές τους. Σε καμία πε¬ 
ρίπτωση και για οποιοδήποτε λόγο δεν επιτρέπεται η κακή 
μεταχείριση των παιδιών (εκφοβισμός, σωματική ποινή). 

2. Η Μαγείρισσα ή βοηθός Μαγείρου. 

α) Είναι υπεύθυνη για το μαγείρεμα και την επιμελημέ¬ 
νη και έγκαιρη παρασκευή του φαγητού, σύμφωνα με το 
διαιτολόγιο. Επιμελείται ιδιαιτέρως για την τήρηση όλων 


των όρων υγιεινής στους χώρους παρασκευής φαγητού, 
εισηγούμενη κάθε σχετικό μέτρο. 

β) Παραλαμβάνει καθημερινά από το διαχειριστή βάσει 
Υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
υπογράφει το σχετικό δελτίο. 

γ) Τακτοποιείτα μαγειρικά σκεύη και είδη εστιάσεως και 
φροντίζει για την καλή κατάστασή τους, ευθυνόμενη για 
κάθε απώλεια ή αδικαιολόγητη καταστροφή. 

δ) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειριού. 

3. Το προσωπικό καθαριότητας - Βοηθητικών εργασιών 
εκτελεί τις εργασίες καθαριότητας του Σταθμού χρησι¬ 
μοποιεί υλικά καθαριότητας που παραλαμβάνει από το 
διαχειριστή με υπηρεσιακό σημείωμα. 

Άρθρο 6ο 

Προϊστάμενος όλων των ανωτέρω Υπηρεσιών είναι ο 
εκάστοτε Πρόεδρος Δ.Σ. του Παιδικού Σταθμού του Δή¬ 
μου Οινοφύτων. 

Ακροτελεύτιο Άρθρο 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του ΠΑΙΔΙΚΟΥ 
ΣΤΑΘΜΟΥ ΤΟΥ ΔΗΜΟΥ ΟΙΝΟΦΥΤΩΝ κατά το τρέχον οι¬ 
κονομικό έτος με 20.000.000 δρχ. και θα καλυφθεί με εγ¬ 
γραφή της πίστωσης αυτής στον προϋπολογισμό του 
Παιδικού Σταθμού και στον Κ.Α. 05/111.1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 19 Μαρτίου 2001 
Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 
-♦- 

Αριθ.2186 (8) 

Μεταφορά μίας (1) κενής οργανικής θέσης Δ.Ε.Π. στο 
Τμήμα Οργάνωσης και Διοίκησης Επιχειρήσεων του 
Οικονομικού Πανεπιστημίου Αθηνών. 

Ο ΠΡΥΤΑΝΗΣ 

ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1) Τις διατάξεις του άρθρου 14 § 5του Ν. 2817/2000 . 

2) Την από 21.3.2001 απόφαση - πρόταση της Γενικής 
Συνέλευσης του Τμήματος Οργάνωσης και Διοίκησης 
Επιχειρήσεων του Πανεπιστημίου και 

3) Την από 30.5.2001 σύμφωνη γνώμη του Πρυτανικού 
Συμβουλίου 

4) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τη μεταφορά μίας (1) κενής οργανικής θέσης Δ.Ε.Π. 
στο Τμήμα Οργάνωσης και Διοίκησης Επιχειρήσεων του 
Πανεπιστημίου, η οποία προήλθε από την παραίτηση της 
Λέκτορας του Τμήματος Αφροδίτης Παπαδάκη. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 6 Ιουνίου 2001 
Ο Πρύτανης 

ΑΝΔΡΕΑΣΑ. ΚΙΝΤΗΣ 

Αριθ. 12099 (9) 

Αναπροσαρμογή των ισχυόντων τιμολογίων αμοιβής των 
φορτ/τών ξηράς Ξάνθης, έτους 2001. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 39του Ν. 3239/1955 και του 
άρθρου 3του Ν.Δ. 1254/1949. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 (Α' 
163), 95/1993 (Α’ 40) και 372/1995 (Α’ 201). 

3. Την αριθ. 80087/24.10.996 απόφαση του Υπουργού 
Εργασίας και Κοινωνικών Ασφαλίσεων. (Β’ 992). 

4. Την αριθ. 9/1.6.2001 πρόταση της Ε.Ρ.Φ.Ξ - Ξάνθης. 


5. Το γεγονός ότι, η απόφαση αυτή, δεν έχει αναδρομι¬ 
κή ισχύ. 

6. Ότι, από τις διατάξεις της απόφασης αυτής, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφσίζουμε: 

1. Αποδεχόμαστε την αριθ. 9/1.6.2001 πρόταση της Επι¬ 
τροπής Ρύθμισης Φορτ/σεων Ξηράς (Ε.Ρ.Φ.Ξ.) Ξάνθης 
και εγκρίνουμε, για το έτος 2001, την αναπροσαρμογή 
των ισχυόντων τιμολογίων αμοιβής των φορτοεκφορτω¬ 
τών Ξηράς Ξάνθης, κατά ποσοστό 4.5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2001 

Η Γενικής Γραμματέας 
ΙΩΑΝΝΑ ΠΑΝΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




